OzLabs/hebrew-wiki-articles huggingface dataset:
ג'ף ריין-אדלייד

ג'ף ג'ייסון ריין-אדלייד (בצרפתית: Jeff Jason Reine-Adélaïde; נולד ב-17 בינואר 1998) הוא כדורגלן צרפתי המשחק בעמדת הקשר באולימפיק ליון.

==קריירת מועדונים==
===תחילת הקריירה===

ריין-אדלייד נולד בשמפיני-סור-מרן והחל לשחק באקדמיית הנוער המקומיות עד שהגיע ללאנס, שבה היה חלק מקבוצות הנוער והמילואים של המועדון. ב-18 באפריל 2015, הוא נכלל בסגל המחליפים של הקבוצה הבוגרת של המועדון במסגרת ההפסד 3–1 למץ, אך לא שותף באותו המשחק.

===ארסנל===

לאחר אותה העונה, הוא חתם בארסנל מהפרמייר ליג. הופעת הבכורה שלו בקבוצה הבוגרת הגיעה בטורניר קדם עונת 16–2015 של גביע האמירויות, כששותף בניצחון 0–1 על וולפסבורג. לאחר מכן, הוא היה שותף בעיקר במשחקי המילואים של המועדון ובמשחקי הגביע של הקבוצה הבוגרת. לעומת זאת, הוא ספג פציעה באחד ממשחקי המילואים וכתוצאה מכך נעדר מפעילות עד לתום העונה. ריין-אדלייד היה חסר מזל ולא שותף בשום משחק ליגה של ארסנל במהלך שתי העונות שלו במועדון.

===אנז'ה===

ב-31 בינואר 2018, ריין-אדלייד הושאל לאנז'ה מליגת העל הצרפתית עד לתום עונת 18–2017. הוא רשם את משחקו הראשון בקבוצה ב-10 בפברואר 2018, כאשר הוא נכנס כמחליף בהפסד 4–0 למונקו. אנז'ה החתימה אותו באופן קבוע ב-26 ביולי 2018.

===ליון===

ב-14 באוגוסט 2019, אולימפיק ליון הודיעה על החתמת ריין-אדלייד בחוזה לחמש עונות עבור 25 מיליון אירו כולל בונוסים בשווי של 2.5 מיליון אירו. במהלך משחק ליגה, שנערך ב-15 בדצמבר 2019 נגד סטאד רן, הוא סבל מקרע ברצועה הצולבת הקדמית בברכו הימנית אשר השביתה אותו לחצי שנה.

===השאלה לניס===

ב-5 באוקטובר 2020, ריין-אדלייד הצטרף בהשאלה לניס עד לתום העונה עם אפשרות רכישה בסך 25 מיליון אירו.

==תארים==
===קבוצתיים===
;ארסנל
* הגביע האנגלי (1): 2016/17

===בינלאומיים===
;צרפת
* אליפות אירופה בכדורגל עד גיל 17: 2015

===אישיים===
* שחקן החודש של הליגה הצרפתית (1): נובמבר 2019

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לאנס
קטגוריה:כדורגלני ארסנל
קטגוריה:כדורגלני אנז'ה
קטגוריה:כדורגלני אולימפיק ליון
קטגוריה:כדורגלני ניס
קטגוריה:צרפתים שנולדו ב-1998
אחמד נור-אלהי

אחמד נור-אלהי (בפרסית: احمد نورالهی; נולד ב-1 בפברואר 1993) הוא כדורגלן איראני המשחק בעמדת הקשר בשבאב אל-אהלי דובאי ובנבחרת איראן.

==קריירת מועדונים==

כשהיה בן 16, נור-אלהי הצטרף לאקדמיית הנוער של פואד יזד. כשנתיים לאחר מכן, הוא קודם לקבוצה הבוגרת של מועדון כדורגל זה. במהלך שלוש שנותיו בקבוצה, הוא עזר לפואד יזד להישאר בליגת המשנה האיראנית.

ב-13 ביוני 2014, הוא חתם על חוזה לשלוש שנים בפרספוליס. הוא הופיע לראשונה במדי הקבוצה בליגת העל האיראנית במחזור השני של עונת 15–2014 מול פולאד. בחלון העברות של ינואר 2017, הוא הושאל לטרקטור עד לתום העונה.

==קריירה בינלאומית==
באוקטובר 2018, נור-אלהי זומן למחנה האימונים של הנבחרת האיראנית בטהראן על ידי המאמן באותה התקופה, קרלוס קיירוש. הוא ערך את הופעת הבכורה שלו במדים הלאומיים ב-15 בנובמבר 2018 במשחק מול נבחרת טרינידד וטובגו. שערו הראשון הגיע ב-10 באוקטובר 2019, כשכבש את השער הראשון בניצחון הבית המוחץ 0–14 על נבחרת קמבודיה במסגרת מוקדמות מונדיאל 2022.

נכלל בסגל נבחרת איראן לטורניר מונדיאל 2022.

==תארים==
===קבוצתיים===
;פרפוליס
* ליגת העל האיראנית (2): 2016/17, 2017/18

==קישורים חיצוניים==

== הערות שוליים ==

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני פרספוליס
קטגוריה:כדורגלני טרקטור
קטגוריה:כדורגלני שבאב אל-אהלי דובאי
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:ספורטאים איראנים באיחוד האמירויות הערביות
קטגוריה:איראנים שנולדו ב-1993
אברהם שניר

אברהם שניר (28 בנובמבר 1951 – 12 באוקטובר 1973) היה קצין תותחנים בדרגת סרן בצה"ל, שלחם במערכה בחזית הצפון במלחמת יום הכיפורים ונפל בקרב. על פעולתו בימי המלחמה עוטר שניר בצל"ש הרמטכ"ל.

==ביוגרפיה==
אברהם שניר (במקור שינדלר) נולד ברחובות למשפחה שומרת מצוות. גדל במושב ניר גלים. היה קרוב למקצוע החקלאות.

שניר התגייס לצה"ל בשנת 1969. תחילה הוצב בנח"ל ובהמשך הועבר לחיל התותחנים. עבר את מסלול ההכשרה בחיל לרבות קורס קצינים, ולאחר תום שירותו המשיך בשירות קבע.

ערב מלחמת יום הכיפורים היה שניר מפקד סוללה ג' בגדוד 405, שהיה מוצב בפיקוד המרכז. ימים אחדים לפני המלחמה הועלה גדודו לרמת הגולן כדי לתגבר את יחידות הארטילריה שם. הסוללה של שניר נפרסה בחלקה הצפוני של הרמה. הוא עצמו הוצב לשמש כקצין קישור ארטילרי בגדוד הטנקים 77 של חטיבה 7. הוא השתתף בקרבות הבלימה שבהם לחם הגדוד בעמק הבכא ולאחר מכן בפריצת החטיבה לתוך סוריה. בכל ימי הלחימה נסע בטנק והתמיד לטווח את התותחים אל מטרות בחזית כשהוא מחוץ לצריח ואף מהשטח הפתוח, כשהוא חשוף לאש.

ב-12 באוקטובר 1973 נמצא גדוד 77 בעמדות ממערב לכפר מזרעת בית ג'אן שבמובלעת הסורית. מטוס סורי הפציץ את עמדות הגדוד. שניר לא הספיק לתפוס מחסה בתוך הטנק ונהרג.

לאחר המלחמה הובא אברהם שניר לקבורה במושבו ניר גלים. הניח הורים, אח ואחות.

בספטמבר 1975 עוטר שניר לאחר מותו בצל"ש הרמטכ"ל על פעולתו במהלך המלחמה.

ישראל שינדלר (בעל עיטור העוז ממלחמת ששת הימים), שנהרג 4 ימים אחריו, בקרב לצליחת התעלה - הוא דודו.

==הנצחה==
שמו של שניר הונצח באנדרטת חיל התותחנים בזכרון יעקב, באנדרטה לנופלי גדוד 405 ברמת הגולן ובאנדרטה במושבו ניר גלים. לאות הערכה על שירותו המסור עם גדוד 77 הונצח שמו גם באנדרטה לנופלי הגדוד ברמת הגולן ובאנדרטת יד לשריון בלטרון.

==לקריאה נוספת==
* אביגדור קהלני, עז 77, שוקן, תשל"ו
* אורי מנוס, [https://beithatothan.org.il/המהדורה-הדיגיטלית/תמיד-תותחן-מגזין-מס-64/ הסוללה העצמאית בצפון רמת הגולן תובעת את עלבונה], תמיד תותחן מס' 64 (אדר תשע"ח, מרץ 2018), עמ' 48–50

==קישורים חיצוניים==
* [https://www.izkor.gov.il/אברהם%20שניר%20שינדלר/en_6f741015f29541ca70fa0c518b6f2a38 קורות החיים של אברהם שניר], באתר "יזכור"
* [https://www.gvura.org/a4000-סגן-אברהם-שניר-ז-ל נוסח העיטור של אברהם שניר], באתר הגבורה
* [https://www.izkor.gov.il/en_7a71f91a67cb7420378e63001871ad18 גן אברהם, ניר גלים], באתר יזכור

קטגוריה:חיילי חיל התותחנים
קטגוריה:חללי צה"ל במלחמת יום הכיפורים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:ניר גלים: אישים
קטגוריה:ישראלים שנולדו ב-1951
קטגוריה:ישראלים שנפטרו ב-1973
קטגוריה:חיילי חיל התותחנים במלחמת יום הכיפורים
סורת אל-ג'את'יה

עמוד מהקוראן המציג חלק מסורת אל-ג'את'יה
סורת אל-ג'את'יה (בערבית: سورة الجاثية, "הכריעה") היא הסורה ה-45 בקוראן. הסורה מונה 37 פסוקים, ושמה נגזר מפסוק 28.

== תוכן הסורה ==
פסוק 1 מורכב מצירוף של שתי האותיות הערביות חא. מים (حم).

פסוקים 2–15 נותנים דוגמאות לאותותיו של האל.

פסוק 16 מדבר על בני ישראל, על כך שהם קיבלו את התורה, ועל שאללה העדיף אותם על פני כל העולם.

פסוק 17 הוא מעין אזהרה מפני יום הדין.

בפסוקים 18–19 נאמר שעל מוחמד ללכת לפי האסלאם, ולא להקשיב לאלו שלא מאמינים בו.
* פסוק 18 הוא הפסוק היחיד בקוראן בו מוזכר המושג "שריעה" באופן ישיר.

פסוקים 20–37 עוסקים ביום הדין.

== קישורים חיצוניים ==

== הערות שוליים ==

קטגוריה:סורות
אוסקר מיגס

אוסקר מיגס (בספרדית: Óscar Míguez; 5 בדצמבר 1927 – 19 באוגוסט 2006) היה כדורגלן אורוגוואי, ששיחק בעמדת החלוץ מרכזי. זכה עם נבחרת אורוגוואי במונדיאל 1950.

==ביוגרפיה==

מיגס נולד ב-5 בדצמבר 1972 באורוגוואי. תחילה שיחק בסוד אמריקה מהעיר מונטווידאו ב-1947, שם היה שנה אחת ושיתף פעולה עם אלסידס גיג'ה. אחר כך עבר לענקית אורוגוואי פניארול עימה זכה ב-6 תוארי אליפות והוכתר למלך שערי הליגה פעמיים בשנים 1948 ו-1949. לאחר 11 שנים בקבוצה עבר מיגס לשחק בפרו במשך חצי שנה בספורטינג קריסטל ב-1960. אחרי שעבר בשתי תחנות נוספות, רמפלה ג'וניורס וקולון, הוא סיים את הקריירה ככדורגלן.

במדים הלאומיים כבש עבור נבחרת אורוגוואי חמישה שערים בדרך לזכייה במונדיאל 1950. בסיבוב הראשון כבש שלושער נגד בוליביה ובבית הגמר כבש צמד ב-15 הדקות האחרונות במשחק נגד שוודיה. במשחק שהכריע את אלופת העולם לטורניר זה אורוגוואי היממה את ברזיל הפייבוריטית 1–2, ומיגס סיים במקום השני במלכות השערים אחרי אדמיר.

מונדיאל אחרי זה ב-1954 כבש שלוש שערים בשלב הבתים, אחד נגד צ'כוסלובקיה וצמד בניצחון 0–7 על סקוטלנד. במשחק רבע הגמר אורוגוואי ניצחה את אנגליה 2–4 אך מיגס נפצע ובכך פספס את חצי הגמר בו נבחרתו הפסידה להונגריה המצוינת.

שנתיים אחר כך מיגס היה למצטיין מבין שחקני נבחרתו בזכייתה בקופה אמריקה 1956 בו כבש שלושה שערים ונבחר לשחקן המצטיין של הטורניר. בסך הכל הוא ערך 39 הופעות במדיה וכבש 27 שערים עד לעזיבתו ממנה ב-1958.

מיגס נפטר ב-19 באוגוסט 2006 בארטיגס שבאורוגוואי בגיל 78. הוא נקבר בבית הקברות סמנטראיו דל בוסאו בבירת המדינה.

==תארים==
;פניארול
*אליפות אורוגוואי (6): 1949, 1951, 1953, 1954, 1958, 1959
;נבחרת אורוגוואי
*גביע העולם: 1950
*מקום רביעי בגביע העולם: 1954
*קופה אמריקה: 1956
;אישיים
*מלך השערים בליגה האורוגוואית (2): 1948, 1949
*השחקן המצטיין בקופה אמריקה: 1956

== קישורים חיצוניים ==

קטגוריה:כדורגלני נבחרת אורוגוואי
קטגוריה:כדורגלנים אורוגוואים
קטגוריה:כדורגלני מונדיאל 1950
קטגוריה:כדורגלני מונדיאל 1954
קטגוריה:כדורגלני פניארול
קטגוריה:אורוגוואים שנולדו ב-1927
קטגוריה:נפטרים ב-2006
הדוברה הגדולה

הדוברה הגדולה (בשמה הרשמי: Trinacria Primo) היא כלי השיט הטבוע הגדול ביותר בישראל.

== היסטוריה ==
הדוברה הגדולה יובאה מאיטליה בתחילת 1980 ושימשה לבניית מזח הפחם של אורות רבין, אשר נקראה באותה תקופה "מאור דוד", תחנת הכוח בחדרה. הדוברה שימשה להחדרת כלונסאות מתכת אל תוך סלע הכורכר, באמצעות רגליות ייצוב ותמיכה. בליל ה-10 בדצמבר 1980 התרחשה סופה חזקה בחוף שגרמה לניתוק הדוברה מהכבלים ולניפוצה על שובר הגלים. אנשי הצוות שהיו על הספינה חולצו על ידי צבא הגנה לישראל וחברת החשמל ולא היו נפגעים. הספינה נגררה לחיפה לצורך הערכת מצב הספינה ותיקון הנזקים שנגרמו, אך הוחלט כי אין טעם לנסות לתקן את הספינה והוחלט להטביע אותה מול חוף דדו בחיפה.

== אתר הצלילה ==
הדוברה הגדולה הוטבעה כאונייה טרופה במרחק של 2.5 קילומטר מחוף דדו, חיפה, בעומק של 36 מטר. אורך הספינה הוא 108 מטר ורוחב הספינה הוא 25 מטר. בגוף הספינה פתחים המאפשרים את כניסתם של בעלי חיים ימיים שונים אליה כדי להשתמש בה בתור שטחי מחיה.

==קישורים חיצוניים==

* [http://www.indigo-club.co.il/הדוברה-הגדולה/ הדוברה הגדולה], המרכז הימי אינדיגו
* [https://www.diver.co.il/אתר-צלילה-הדוברה-הגדולה/ אתר צלילה - הדוברה הגדולה], Diver
* [http://www.tek-dive.com/scuba-diving-sites-israel/אתרי-צלילה-בצפון/trinacria-primo-הדוברה-הגדולה/ trinacria primo הדוברה הגדולה], Tek Dive
קטגוריה:אוניות שטבעו מול חוף הים התיכון הישראלי
קטגוריה:אתרי צלילה: אוניות
קטגוריה:הטבעה עצמית
קטגוריה:הים התיכון
The New Age (אלבום)

The New Age (בעברית: העידן החדש) הוא אלבום האולפן התשיעי של קנד היט, שיצא בשנת 1973. זה היה האלבום הראשון שהציג את כישרונותיהם של ג'יימס שיין ואד בייר. קלרה וורד מופיעה גם היא באלבום בהקלטה האחרונה שלה. מבקר הרוק המשפיע לסטר באנגס פוטר מרולינג סטון על שכתב ביקורת "לא מכובדת" על אלבום זה עם צאתו.

== רשימת שירים ==
# "Keep It Clean" (בוב הייט) - 2:46
# "Harley Davidson Blues" (ג'יימס שיין) - 2:38
# "Don't Deceive Me" (הייט) - 3:12
# "You Can Run, But You Sure Can't Hide" (אד בייר) - 3:15
# "Lookin' for My Rainbow" (שיין) - 5:24
# "Rock and Roll Music" (הייט) - 2:29
# "Framed" (ג'רי לייבר ומייק סטולר) - 5:07
# "Election Blues" (בייר) - 6:04
# "So Long Wrong" (שיין) - 5:36

== קישורים חיצוניים ==

קטגוריה:אלבומי 1973
קטגוריה:אלבומי קנד היט
קטגוריה:אלבומי חברת יונייטד ארטיסטס רקורדס
טירת ליניארס

טירת ליניארס (בפורטוגזית: Castelo de Linhares da Beira) היא טירה מימי הביניים בליניארס , המועצה העירונית סלוריקו דה ביירה , מחוז גווארדה , פורטוגל. הטירה נחשבת כאתר מורשת תרבותית ואנדרטה לאומית בפורטוגל.

== היסטוריה ==
טירת ליניארס נבנתה בסגנון גותי בין סוף המאה ה-11 לתחילת המאה ה-12. הטירה נמצאת בין שני מגדלי שמירה עשויים מסלע. יש בה שני מגדלים, שביניהם יש חומה. בתוך הטירה, נמצאים מבצר, מגדל שעון, וארבעה שערים.

טירת ליניארס היא מבנה מלבני. אחד ממגדלי השמירה של הטירה הוא הנקודה הגבוהה ביותר שנבנתה לצורך הגנה בפורטוגל. בקירות היו פתחים ליריית חצים לעבר אויבים. המרפסות של הטירה נוספו במהלך המאה ה-14.

מגדל השעון שנמצא בטירת ליניארס, התווסף במהלך הרפורמות הגותיות של המלך דיניש (המאה ה-13) והמלך פרננדו הראשון (המאה ה-14).

== קישורים חיצוניים ==

* [http://www.patrimoniocultural.gov.pt/pt/patrimonio/patrimonio-imovel/pesquisa-do-patrimonio/classificado-ou-em-vias-de-classificacao/geral/view/70524/ טירת ליניארס], המנהל הכללי למורשת תרבות

== הערות שוליים ==

ליניארס
יחסי זימבבואה–רוסיה

[[נשיא רוסיה ולדימיר פוטין מארח את נשיא זימבבואה רוברט מוגאבה במוקסבה, 2015]]
יחסי זימבבואה–רוסיה הם יחסי החוץ בין זימבבואה ורוסיה.

== סקירה כללית ==
היחסים בין המדינות החלו בינואר 1979, בזמן מלחמת הסבך הרודזי. ברית המועצות תמכה באיחוד העם האפריקני של זימבבואה בהנהגת ג'ושואה נקומו וסיפקה להם נשק; ניסיונותיו של רוברט מוגאבה להשיג תמיכה סובייטית ב שהונהגה על ידו בזימבבואה נדחו, מה שהוביל אותו להיכנס למערכת יחסים עם יריבת הסובייטים – הרפובליקה העממית של סין. לאחר סיום המשטר הלבן בזימבבואה, חיזק רוברט מוגאבה את יחסיו עם בייג'ינג ומוסקבה, כתוצאה מלחץ מערבי עז עליו. ברית המועצות ביססה עד מהרה יחסים דיפלומטיים עם זימבבואה ב-18 בפברואר 1981 ורוסיה עדיין מקיימת שגרירות בהארארה. גם רוסיה וגם סין עדיין מקיימות קשרים כלכליים ופוליטיים חזקים עם זימבבואה ושתי המדינות הטילו וטו על החלטת האו"ם על הטלת סנקציות של האו"ם על זימבבואה שהוצעה על ידי ארצות הברית ובריטניה ב-12 ביולי 2008.

== קישורים חיצוניים ==

* [http://www.mid.ru/ns-rafr.nsf/strana?OpenView&Start=1&Count=30&Expand=16#16 מסמכים על מערכת היחסים בין רוסיה לזימבבואה], באתר משרד החוץ הרוסי
* [http://www.zimbabwe.mid.ru/ שגרירות רוסיה בהארארה]
הרג עודף

כבשים שנהרגו מתקיפת פומה.]]
הרג עודף המכונה גם תסמונת הלול (באנגלית: Surplus killing) היא סוג של התנהגות אכילה בעולם החי בה טורף צד נטרפים בכמות העולה בהרבה על צרכיו המיידיים. 

המונח הוגדר בידי החוקר ההולנדי הנס קרוק (Hans Kruuk), שצפה בהתנהגות של צבועים מנומרים באפריקה ושל שועלים אדומים באנגליה.

== היקף ==
התנהגות זו נצפתה במספר טורפים ביניהם: מיני זואופלנקטון, שפיריות, נימפות חרקים, עכבישים ואקריות אך היא ידועה יותר אצל חולייתנים טורפים כמו סמורים, דלקים, חורפנים, גירית דבש, שועלים, זאבים, קויוטים, תנים, צבוע מנומר, חתוליים שונים כמו אריות, נמרים, יגוארים, פומות, שונרים, ראקונים, דובים חומים, שחורים ולבנים, קטלנים וכן אצל חיות בית כמו חתולים וכלבים.

התנהגות כזאת נצפית הן בטבע והן בשבי. למשל חוקרים מהטריטוריות הצפון-מערביות מצאו בשטח של מעל 3 קמ"ר, 34 נבלות של עופרי אייל צפון שנהרגו בידי זאבים, אך רק בחלקם נראו סימני אכילה. צבועים מנומרים נצפו צדים מעל 82 צבאי תומסון אך אכלו רק 27 מהם, כ-16% מההרוגים. באוסטרליה שועל, שהוא מין פולש בה, נצפה הורג מעל 54 פינגווינים אך לא אכל דבר. אצל כלבי וחתולי בית שהתפראו המצב קיצוני עוד יותר, מאחר שיצר הציד שלהם גורר אותם לצוד חיות אחרות, אף שבמקרים רבים הם מוזנים לשובע מהאדם, כך שהחיות המתות לא נאכלות. גם חיות בר המוצאות חיות משק כמו כבשים, עזים או פרות או חזירים יכולות להרוג פרטים רבים ולאכול פחות מהכמות הרגילה. שועלים נתקפים בהתנהגות זו כשהם פורצים ללולים והורגים את כל התרנגולים.

== סיבות אפשריות ==
הסיבה להתנהגות זו לא ברורה לחלוטין, אך היא בחלקה מונעת מהצורך של מספר חיות לאגור מזון לחורף. כך חמוס גמדי הורג נברנים רבים במשך הסתיו וקובר אותם במאורה, בה הוא אוכל את נבלתם בחורף, בו קשה למצוא מזון. התנהגות דומה חלה אצל שועל השלג הטורף מכרסמים ואלקות צעירות רבות וקובר אותם באדמה לזמני החורף הקפוא והקשה. זאבים בפארק הלאומי דנאלי נצפו טורפים 17 פרטי איילי צפון שמהם אכלו מעט ואת היתר קברו באדמה והוציאו אותם לאחר שבוע, אז הם אכלו את מרבית ההרוגים.

הסבר אפשרי נוסף הוא יצר ציד אינסטינקטיבי, המעורר את תגובות ההרג של הטורף. הדבר מסביר הרבה מההרג של חתולי בית.

חיות כמו הקטלנים עסוקים בללמד את צאצאיהם בדרכי ציד של גורי אריות ים, גם אם הם לא אוכלים אותם בסוף ובמקרים רבים הגורים מתים מהתהליך, בו הם נחבטים בידי זנב הקטלנים או גולגולתם הקשה.

==ראו גם==
* טריפה
* גרגרנות

קטגוריה:התנהגות טורפים
תוכנית המזון העולמית

תוכנית המזון העולמית (באנגלית: World Food Programme, בראשי תיבות: WFP) היא ענף סיוע במזון של האומות המאוחדות והארגון ההומניטרי הגדול בעולם העוסק בטיפול ברעב וקידום ביטחון תזונתי.<ref></ref> על פי התוכנית, היא מספקת סיוע במזון ל-91.4 מיליון איש ב-83 מדינות מדי שנה.<ref>[http://www1.wfp.org/overview Overview]. WFP.org. Retrieved 2018-11-19</ref>

משרדיה הראשיים ממוקמים ברומא ולה למעלה מ-80 משרדים ארציים ברחבי העולם, והיא פועלת לעזור לאנשים שלא יכולים לייצר או להשיג מספיק מזון לעצמם ולמשפחותיהם. התוכנית חברה בקבוצת הפיתוח של האומות המאוחדות וחלק מהוועד המנהל שלה.

תוכנית המזון העולמית זכתה בפרס נובל לשלום בשנת 2020, על המאמצים להילחם ברעב, על תרומתה לשיפור התנאים לשלום באזורי עימות ועל פעולתה ככוח מוביל במאמצים למנוע את השימוש ברעב ככלי נשק במלחמות וסכסוכים.

== היסטוריה ==
התוכנית הוקמה בשנת 1961<ref></ref> בהחלטה של ועידת ארגון המזון והחקלאות (FAO) ב-1960, כאשר ג'ורג' מקגוורן, מנהל תוכניות המזון לשלום בארצות הברית, הציע להקים תוכנית סיוע רב-צדדית למזון. התכנית הושקה בשנת 1963 על ידי העצרת הכללית של האומות המאוחדות על בסיס ניסיוני של שלוש שנים, שתמכו באוכלוסייה הנובית בוואדי חלפא בסודאן. בשנת 1965 הורחבה התוכנית והפכה לתוכנית מתמשכת קבועה למאבק ברעב העולמי.

ב-2003 זכתה מנכ"לית הארגון, קתרין ברטיני , בפרס המזון העולמי, עבור פעולותיה להפיכת תוכנית המזון העולמית של האו"ם לארגון הסיוע ההומניטארי הבינלאומי הגדול והמגיב ביותר, תוך הפעלת "ניסים לוגיסטיים" שהביאו מזון לאנשים רעבים נואשות במקומות נידחים ברחבי העולם.
C-130 הרקולס מספק מזון לאזור רומבק בדרום סודאן (2004).]]
תוכנית המזון העולמית פורקת [[סיוע הומניטרי בנמל החופשי של מונרוביה במהלך כוח המשימה המשותף ליבריה (2003).]]

== קישורים חיצוניים ==

* 
* 
* 

== הערות שוליים ==

קטגוריה:קצרמר מזון

קטגוריה:זוכי פרס נובל לשלום
קטגוריה:ארגוני רפואה ובריאות בין-לאומיים
קטגוריה:ארגוני האומות המאוחדות
קטגוריה:תזונה
קטגוריה:חקלאות בחברה ובתרבות
קטגוריה:זוכי פרס נובל לשנת 2020
קתדרלת אאוגסבורג

קתדרלת אאוגסבורג (בגרמנית: Dom Mariä Heimsuchung) היא כנסייה קתולית באאוגסבורג, בוואריה, גרמניה. הכנסייה נבנתה במאה ה-11 בסגנון רומנסקי ובמאה ה-14 הורחבה הכנסייה בסגנון גותי. הכנסייה היא אחת האטרקציות המרכזיות באאוגסבורג.

== היסטוריה ==
הקתדרלה ממוקמת בבניין שקיים כבר מהמאה הרביעית, אך הכנסייה עצמה נוסדה בשנת 822. האתר נמצא בין החומות הרומיות העתיקות של "אוגוסטה וינדליקורום". המבנה ניזוק על ידי המדיארים ושוחזר בשנת 923 תחת הוראתו של הבישוף אולריך. בשנת 1565 הורחב המגדל הצפוני של הקתדרלה. במהלך הרפורמציה הפרוטסטנטית איבדה הכנסייה את רוב יצירות האמנות הדתיות שלה, אם כי חלקן שוחזרו מאוחר יותר. פנים הכנסייה עוצב בסגנון בארוק במהלך המאה ה-17. לכנסייה נגרם נזק קטן במהלך מלחמת העולם השנייה, בעיקר לקפלה של גבירתנו.

== לקריאה נוספת ==
* 

== קישורים חיצוניים ==

* [https://web.archive.org/web/20110726061442/http://www.augsburg.de/index.php?id=12453 עמוד באתר העירוני של אאוגסבורג] (באנגלית)
* תמונות של פנים הקתדרלה, [https://iconographic.warburg.sas.ac.uk/vpc/VPC_search/subcats.php?cat_1=2&cat_2=39&cat_3=4151&cat_4=8521 Warburg Institute Iconographic Database]

אאוגסבורג
קטגוריה:אאוגסבורג
יחסי גרמניה – סנט קיטס ונוויס

יחסי גרמניה–סנט קיטס ונוויס הם היחסים הדיפלומטיים שבין הרפובליקה הפדרלית של גרמניה לבין סנט קיטס ונוויס.

== סקירה כללית ==
היחסים הפוליטיים בין המדינות הם ידידותיים אך די זניחים. שיתוף פעולה מתמקד בפרויקטים בין המדינות ופיתוח ופרויקטים תרבותיים ועבודה במסגרת האומות המאוחדות.

היחסים הכלכליים הדו-צדדיים בין גרמניה לסנט קיטס ונוויס נותרו ברמה נמוכה. הייצוא העיקרי של סנט קיטס ונוויס לגרמניה הוא תוצרת חקלאית. עד כה קיבלה המדינה הכנסות צנועות בלבד בדמות הוצאות של תיירים גרמנים.

הסכמי שיתוף פעולה וסחר קיימים במסגרת ההסכמים בין האיחוד האירופי למדינות ה-ACP (אפריקה, הקריביים והפסיפיק) וכן בין אירופה ו-CARIFORUM (מדינות חברות ב-CARICOM בתוספת הרפובליקה הדומיניקנית). סנט קיטס ונוויס והאזור כולו עוקבים מקרוב אחר התפתחות נוספת של יחסי הסחר עם אירופה ובאזור כולו על רקע המשא ומתן המתמשך של האיחוד האירופי לגבי הסכם שותפות חדש עם מדינות אפריקה, האוקיינוס השקט והאיים הקריביים (בתקופה שלאחר הסכם קוטונו ).

לסנט קיטס ונוויס יש קשר עקיף עם גרמניה באמצעות הסכמים גרמניים עם הקהילה הקריבית (CARICOM), שיתוף פעולה המתמקד בפיתוח כלכלי בר-קיימא, קידום אנרגיה מתחדשת והתאמה לשינויי האקלים. בנוסף, גרמניה מעניקה סיוע באמצעות מיקרו-פרויקטים ברחבי האזור.

== נציגויות דיפלומטיות ==
* גרמניה מחזיקה בסנט קיטס ונוויס קונסוליה בבאסטר.
* סנט קיטס ונוויס אינה מיוצגת בגרמניה לא בדרג השגרירות ולא בדרג הקונסוליה.

== קישורים חיצוניים ==
* [https://www.auswaertiges-amt.de/en/aussenpolitik/st-kittsandnevis/235560 יחסי גרמניה–סנט קיטס ונוויס], באתר משרד החוץ הגרמני

== הערות שוליים ==
יחסי סנט קיטס ונוויס – רוסיה

מדינת סנט קיטס ונוויס והרפובליקה הרוסית אינן מחזיקות נציגויות אחת אצל רעותה, לא בדרג השגרירות ולא בדרג הקונסוליה.

ב-2017 חתמו שתי המדינות על הסכם לביטול דרישת הוויזה לאזרחי שתי המדינות למטרות תיירות עד 90 יום.

== הערות שוליים ==
טירת פינל

טירת פינל (בפורטוגזית: Castelo de Pinhel) היא טירה פורטוגזית בפרגזיית פינל, בעיר פינל. טירת פינל היא אתר מורשת לאומי בפורטוגל מאז 1950. היא ממוקמת בפינל ההיסטורי, המכונה לעיתים קרובות "סידאדה פלקאו" (Cidade Falcão), על גבעה המשקיפה על נהר קואה ועל הר מרופה. הטירה בנויה בגובה 600 מטר מעל פני הים. בקרבתה נמצאים 3 בורות מים שהבטיחו אספקת מים למתגוררים בה.

== גלריה ==
<gallery>
קובץ:Pinhel - Castelo.jpg
קובץ:Pinhel - Torre de Menagem.jpg
קובץ:Castelo de Pinhel - Portugal (3743469065).jpg
קובץ:Pinhel - Janela Manuelina.jpg
</gallery>

== קישורים חיצוניים ==

* [https://web.archive.org/web/20110716151645/http://www.igespar.pt/en/patrimonio/pesquisa/geral/patrimonioimovel/detail/70409/ טירת פינל] ב-IPPAR (בפורטוגזית)

פינל
אמיר טסלר

אמיר טסלר (נולד ב-15 בינואר 2005) הוא שחקן קולנוע וטלוויזיה ישראלי.

== ביוגרפיה ==
טסלר הוא בנם של רענן טסלר, במאי ועוזר במאי, וצליל טסלר. מתגורר במושב קדרון במועצה אזורית ברנר, ולמד בבית הספר היסודי בית אור הנמצא במושב קדרון.
אמיר החל את קריירתו בתור שחקן בגיל 13 וכיום משחק בסדרות וסרטים ישראליים.
משרת בצבא בתיאטרון צה"ל.

==קריירה==
טסלר התפרסם לראשונה בשנת 2015 כאשר גילם את דמותו של הסופר עמוס עוז בצעירותו, בסרט סיפור על אהבה וחושך, לצידה של השחקנית נטלי פורטמן.

ב-2017 שיחק בסדרת הטלוויזיה נופלות על הרגליים אשר שודרה בערוץ 2.

בשנת 2019 גילם את דמותו של יותם פלג בסרט הרפתקה בשחקים.

בשנת 2021 שיחק בסדרה "לבד בבית" אשר משודרת בערוץ כאן חינוכית את אלון ציפציף.

בשנת 2021 שיחק בסדרה "עלומים" את אושר. על תפקידו בסדרה זכה ב"פרס האקדמיה לטלוויזיה" בקטגוריית השחקן הראשי הטוב ביותר בסדרת דרמה.

בשנת 2023 שיחק בסרט ״המזח״ את טוראי אביחיל פלד. 

==קישורים חיצוניים==

* נחום מוכיח, [https://timeout.co.il/שחקן-קטן-גדול/?fbclid=IwAR08F_p-vMG9UY1MqJyU8p_q_VfoCbItB72tDD3kmBKmcVhlD7Qe2SFcg6A שחקן קטן־גדול: ריאיון עם התגלית הצעירה של נטלי פורטמן] באתר Time-Out, 20 בספטטבר 2015
* 
* חני סלומון, [https://kenes-media.com/קו-למושב/הכישרון-מקדרון/ הכישרון מקדרון] באתר "כנס מדיה", 11 באוגוסט 2019
* 

קטגוריה:שחקני קולנוע וטלוויזיה ישראלים
קטגוריה:שחקנים ילדים ישראלים
קטגוריה:קדרון (מושב): אישים
קטגוריה:ישראלים שנולדו ב-2005
Je m'appelle Barbra

Je m'appelle Barbra (בעברית: שמי ברברה) הוא אלבומה השמיני של הזמרת ברברה סטרייסנד, אשר יצא באוקטובר 1966. רוב שירי האלבום בניגוד לאלבומיה הקודמים של הזמרת היו בצרפתית. אלבום זה לא זכה להצלחה כמו זו של שאר אלבומיה בעת צאתו, אך כן הגיע למקום ה-5 בארצות הברית ובשנת 2002 קיבל מעמד של אלבום זהב.

== סינגלים ==
השיר "Free Again" / "I've Been Here" יצא לאור כסינגל מתוך האלבום ב-1966.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים בצרפתית
קטגוריה:אלבומי חברת קולומביה רקורדס
The Spectre

The Specter הוא שיר של המפיק המוזיקלי והדי ג'יי הנורווגי אלן ווקר, המבוסס על דמות של DC קומיקס בשם הספקטר בשיתוף פעולה עם הפזמונאי והמפיק הנורווגי ג'ספר בורגן. הוא הולחן על ידי ג'ספר בורגן, אלן ווקר, מרקוס ארנבק, מלודי מוד ולארס קריסטיאן רוזנס. השיר שוחרר באמצעות Mer Musikk ב-15 בספטמבר 2017.

== רקע ==
"The Spectre" הוא גרסה מחודשת לסינגל "Spectre" של ווקר משנת 2015, אשר יצא לאור באמצעות NoCopyrightSounds ב-6 בינואר 2015. ב-22 בדצמבר 2016, ווקר הציג לראשונה את השיר במהלך ההופעה החיה "Alan Walker is Heading Home", בעיר הולדתו ברגן, נורווגיה.<ref></ref> הוא ניגן את השיר בהופעות חיות שלו חודשים לפני צאת השיר,<ref name="Bangin Beats"></ref> וכן ניגן גרסה מחודשת של השיר על הבמה המרכזית בטומורולנד בלגיה 2017.<ref></ref> בראיון ל-Dance Music Northwest תיאר ווקר את השיר כ"גרסה חדשה יותר לשיר הישן שלי 'Spectre', בדומה למה שעשיתי בשיר 'Fade' ל-'Faded' ".<ref></ref> ווקר אמר על השיר בהודעה לעיתונות: "התגובות והמשובים מאנשים היו באמת מדהימים, אני מאוד נרגש שזה עכשיו יוצא רשמית. זה שיר שאני רוצה להקדיש במיוחד למעריצי הליבה שלי שעוקבים אחרי מאז ההתחלה."<ref></ref><ref></ref>

== ביקורות ==
"Your EDM" הרגיש שהשיר "מכיל את כל האלמנטים הנפוצים של אלן ווקר שמעריצי EDM בינלאומיים באו למצוא ולאהוב", כולל "עיצוב הסאונד, שירה חלומית חלשה, טיפת ההמנון וההובלה של אלן ווקר הפטנטית". בהשוואה לדהוי, הם ראו בכך "תקליט מלוטש ומעודן יותר".<ref></ref>

==מיקומי שיא==

==קישורים חיצוניים==

==הערות שוליים==

קטגוריה:שירי 2017
קטגוריה:שירי אלן ווקר
קטגוריה:שירים באנגלית
Color Me Barbra

Color Me Barbra הוא אלבומה השביעי של הזמרת ברברה סטרייסנד, אשר יצא על ידי קולומביה רקורדס במרץ 1966. האלבום הצליח להגיע למקום ה-3 בארצות הברית ובהמשך הגיע שם למעמד אלבום זהב. בסוף הוא גם הגיע למקום ה-5 באוסטרליה ולמקום ה-15 בנורווגיה. שם האלבום לקוח מתוך ספיישל טלוויזיוני של הזמרת אשר שודר על ידי רשת CBS באותו החודש. זו הייתה התכנית הראשונה בטלוויזיה ששודרה בצבע ומכאן נבע שמם של הספיישל והאלבום.

== סינגלים ==
מתוך האלבום יצאו הסינגלים הבאים:
# "Where Am I Going?" / "You Wanna Bet"
# "Sam, You Made the Pants Too Long" / "The Minute Waltz"
# "Non C'est Rien" / "Le Mur"
* כולם יצאו ב-1966.

== שבחים ==
האלבום קיבל שתי מועמדויות לפרס גראמי בקטגוריות "אלבום השנה" ו"הביצוע הנשי הווקאלי הטוב ביותר".<ref></ref>

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
My Name Is Barbra, Two...

הוא אלבומה השישי של הזמרת ברברה סטרייסנד אשר יצא באוקטובר 1965. אלבום זה מהווה המשך לאלבומה הראשון My Name Is Barbra אשר קרוי על שם ספיישל שהועלה לטלוויזיה באפריל אותה שנה.

== רקע ==
אלבום זה יצא על מנת לקדם את חזרתו של הספיישל לטלוויזיה. כל שירי האלבום הם שירים מקוריים מלבד השיר האחרון שהוא מחרוזת של שירים מתוך הספיישל.

מתוך האלבום יצאו שני סינגלים: "He Touched Me" אשר הגיע למקום ה-53 בארצות הברית ו-"Second Hand Rose" שהגיע למקום ה-32 במדינה.

== הצלחה מסחרית ==
האלבום הגיע למקום ה-2 בארצות הברית והגיע למעמד פלטינה במדינה. בבריטניה ובאוסטרליה הגיע למקומות 6 ו-5 (בהתאמה).

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 1965
קטגוריה:אלבומי ברברה סטרייסנד
קטגוריה:אלבומי המשך
קטגוריה:אלבומים באנגלית
קטגוריה:אלבומי חברת קולומביה רקורדס
ת'ום

ת'וּם או ת'וּמיה (בערבית לבנטינית: – שום; נהגה בשפת הדיבור תוּם) הוא רוטב שום המצוי בשימוש בלבנט. בדומה לאיולי פרובאנס, ישנן וריאציות רבות המכילות שום, מלח, שמן זית או שמן צמחי, ומיץ לימון. את הרוטב נהוג למעוך באמצעות עלי ומכתש מעץ.<ref></ref> יש גם וריאציה פופולרית במקומות רבים, כגון בעיירה זע'רתא שבלבנון, שם מוסיפים נענע.<ref></ref>

== שימושים ==
סלסת ת'וּם (רוטב שום) משמשת כמטבל, במיוחד עם צ'יפס, עוף וארטישוק, ובכריכים לבנטינים, במיוחד כאלה המכילים עוף. הרוטב מוגש בדרך כלל עם מנות עוף בגריל.

== ראו גם ==
* מוז'דיי
* מטבל

==הערות שוליים==

קטגוריה:המטבח הלבנוני
קטגוריה:המטבח המצרי
קטגוריה:המטבח הסורי
קטגוריה:המטבח העיראקי
קטגוריה:המטבח הערבי
קטגוריה:מילים וביטויים בערבית
קטגוריה:רטבים
אדוארדו קמבינגה

אדוארדו סלמי קמבינגה (בצרפתית: Eduardo Celmi Camavinga; נולד ב-10 בנובמבר 2002) הוא כדורגלן צרפתי יליד אנגולה המשחק בעמדת הקשר והמגן השמאלי בריאל מדריד מליגת העל הספרדית ובנבחרת צרפת.

== קריירת מועדונים ==
בגיל 11 הצטרף קמבינגה למחלקת הילדים של סטאד רן. הוא חתם על חוזה מקצועי ראשון ב-14 בדצמבר 2018 בגיל 16 והפך לכדורגלן הצעיר ביותר לחתום על חוזה במועדון.<ref></ref> הוא ערך את הופעת הבכורה שלו בסטאד רן בתיקו 3–3 עם אנז'ה בליגת העל הצרפתית ב-6 באפריל 2019, והפך לשחקן הצעיר ביותר שמשחק אי פעם עבור הקבוצה הבוגרת, הוא עשה זאת בגיל 16 שנים וארבעה חודשים בלבד.<ref></ref> הוא כבש את שערו הראשון עבור רן בניצחון 1–0 מול אולימפיק ליון ב-15 בדצמבר 2019, בדקה ה-89 של המשחק.

ב-31 באוגוסט 2021 חתם לחמש שנים בריאל מדריד מהלה ליגה, תמורת 30 מיליון אירו.<ref></ref> ב-12 בספטמבר ערך הופעת בכורה וכבש שער בכורה בניצחון 2–5 על סלטה ויגו. בעונתו הראשונה בקבוצה כבש שני שערי ליגה וזכה עם הקבוצה באליפות ספרד בליגת האלופות ובסופר קאפ האירופי והספרדי. 

בעונת 2024/2023 זכה עם קבוצתו ריאל מדריד בליגת האלופות.

== קריירה בינלאומית ==
קמבינגה נולד באנגולה ועבר עם משפחתו לצרפת בגיל שנתיים. ב-5 בנובמבר 2019 קיבל אזרחות צרפתית.<ref></ref> ב-11 בנובמבר 2019 זומן לייצג את נבחרת צרפת עד גיל 21 למשחקים נגד גאורגיה ושווייץ.

ב-27 באוגוסט 2020 זומן לשחק בנבחרת הבוגרת של צרפת לאחר שפול פוגבה הוצא מהסגל עקב כך שנמצא חיובי לנגיף הקורונה. בכך הפך קמבינגה לשחקן הצעיר ביותר שזומן לנבחרת צרפת הבוגרת מאז רנה ג'רארד בשנת 1932, שזומן אז כשהוא רק בן 17 שנים, תשעה חודשים ו-17 ימים. ב-8 בספטמבר אותה השנה, ערך את הופעת הבכורה בניצחון 2–4 על קרואטיה במסגרת ליגת האומות. בכך הפך קמבינגה לשחקן הצעיר ביותר ששיחק עבור נבחרת צרפת מאז מוריס גסטיגר בשנת 1914 שעשה זאת בגיל 17 שנים, תשעה חודשים ו-29 ימים.<ref></ref>

ב-7 באוקטובר 2020 פתח בהרכב נבחרת צרפת בניצחון 7–1 מול אוקראינה שם כבש את שערו הבינלאומי הראשון כשהוא כובש את השער הראשון במשחק. שער זה הפך אותו לכובש הצעיר ביותר בצרפת מאז מוריס גסטיגר בשנת 1914.<ref></ref>

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

== חיים אישיים ==
קמבינגה נולד במחנה הפליטים במיקונג, אנגולה ב-2002, הוריו הם קונגולזים שברחו מקינשאסה. יש לו חמישה אחים. משפחתו עברה לצרפת כשהיה בן שנתיים והתגוררו בפוגרס, שם גדל. הוא התאמן בג'ודו זמן מה, לפני שוויתר על כך על מנת להתמקד אך ורק בכדורגל. בשנת 2013 נשרף בית המשפחה שלו והרס את מרבית רכוש המשפחה.<ref></ref>

== תארים ==
=== קבוצתיים ===
; סטאד רן
* הגביע הצרפתי: 2018/2019

; ריאל מדריד
* הסופר קאפ הספרדי: 2021/2022
* אליפות ספרד: 2021/2022, 2023/2024
* גביע המלך הספרדי: 2022/2023
* ליגת האלופות: 2021/2022, 2024/2023 
* הסופר קאפ האירופי: 2022, 2024
* גביע העולם למועדונים: 2023

=== אישיים ===
* שחקן החודש בליגת העל הצרפתית: אוגוסט 2019

== קישורים חיצוניים ==

* 

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סטאד רן
קטגוריה:כדורגלני ריאל מדריד
קטגוריה:כדורגלני נבחרת צרפת
קטגוריה:ספורטאים צרפתים בספרד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים שנולדו ב-2002
ברט דייר

ברט ג'ורדן דייר<ref></ref><ref></ref> (באנגלית: Brett Jordan Dier; נולד ב-14 בפברואר 1990) הוא שחקן קולנוע וטלוויזיה קנדי. הוא ידוע בעיקר בזכות תפקידו כמייקל קורדרו ג'וניור בסדרת הטלוויזיה "ג'יין הבתולה".

== ביוגרפיה ==
דייר נולד ב־14 בפברואר 1990 בלונדון, אונטריו. הוא בעל חגורה שחורה בטאקוונדו. הוא ניגן מגיל צעיר על פסנתר וגיטרה.<ref name="bio"></ref> ברט הוא מוזיקאי אוטודידקט. הוא גם רקדן ברייקדאנס ומתאמן בשחייה. <ref></ref>

== קריירה ==
דייר קיבל את תפקיד הבכורה שלו בסרט הטלוויזיה "Family in Hiding" כמאט פיטרסון בשנת 2006. 

בשנת 2013 שיחק בתפקיד ראשי בסדרה "רייבנסווד" בתור לוק מת'סון.<ref></ref> הסדרה בוטלה לאחר עונה אחת.<ref></ref>

מאז 2014 שיחק בתפקיד הבלש מייקל קורדרו ג'וניור בסדרה "ג'יין הבתולה" עד ביטולה בשנת 2019.<ref></ref>

== חיים אישיים ==
החל משנת 2012 היה דיירן בזוגיות עם השחקנית האמריקאית היילי לו ריצ'רדסון; לאחר שהכירו על הסט של "רייבנסווד". בשנת 2019 השניים התארסו.<ref></ref><ref></ref> בנובמבר 2022 סיפרה ריצ'רדסון כי השניים נפרדו בשנת 2020.<ref></ref>

==פילמוגרפיה==

=== קולנוע ===
{| class="wikitable"
!שנה
!סרט
!תפקיד
!הערות
|-
|2010
|הרוצח שלי ואני
|מרכוס
|
|-
|2013
|The Wedding Chapel
|לארי הצעיר
|
|-
| rowspan="2" |2014
|Grace
|בראד
|
|-
|Poker Night
|בלש חדש
|
|-
|2015
|Exeter
|בראד
|
|-
| rowspan="3" |2018
|Snapshots 
|זי
|
|-
|הרומנטיקנית החדשה
|ג'ייקוב
|
|-
|Genèse
|טוד
|
|-
|2021
|אחרי יאנג
|אהרון
|
|-
|2022
|Fresh
|צ'אד
|
|-
|2023
|אבי החתן
|דאג קולינס
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
| rowspan="2" |2006
|Family in Hiding
|מאט פיטרסון
| rowspan="3" |סרטי טלוויזיה של Lifetime
|-
|The Secrets of Comfort House
|בראדלי
|-
|2007
|Seventeen and Missing
|קווין ג'נסן
|-
|2008
|Every Second Counts
|קיידן
|סרט טלוויזיה של הולמרק
|-
|2009
|Phantom Racer
|טאז
| rowspan="3" |סרטי טלוויזיה של Syfy
|-
| rowspan="3" |2010
|Meteor Storm
|ג'ייסון
|-
|Goblin 
|מאט
|-
|Made... The Movie
|מרשל
|סרט טלוויזיה של MTV
|-
| rowspan="3" |2011
|Goodnight for Justice
|קלארק הצעיר
|סרט טלוויזיה 
|-
|Ghost Storm
|רוב
|סרט טלוויזיה 
|-
|Mega Cyclone
|וויל ניומר
|סרט טלוויזיה של Syfy
|-
|2011–2013
|מר יאנג
|האטץ' הנדרסון
|7 פרקים
|-
|2012
|The L.A. Complex
|ברנדון קלי
|7 פרקים
|-
| rowspan="3" |2013
|Mighty Mighty Monsters in Halloween Havoc
|ג'ייקוב
|סרט טלוויזיה 
|-
|Mighty Mighty Monsters in New Fears Eve
|ג'ייקוב
|סרט טלוויזיה 
|-
|נשים פצצה
|ג'יני קורבט
|4 פרקים
|-
|2013–2014
|רייבנסווד
|לוק מת'יסון
|תפקיד ראשי; 10 פרקים
|-
|2014
|The Hazing Secret
|בריאן
|סרט טלוויזיה של Lifetime
|-
|2014–2019
|ג'יין הבתולה
|הבלש מייקל קורדרו ג'וניור
|תפקיד ראשי (עונות 1–3, 5)
תפקיד אורח (עונה 4); 65 פרקים
|-
|2019–2020
|עושות בית ספר
|צ'ארלי בראון
|תפקיד ראשי (2 עונות); 34 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1990
ז'אן-לוק וסור

ז'אן-לוק וסור (בצרפתית: Jean-Luc Vasseur; נולד ב-1 בינואר 1969 בפואסי שבצרפת) הוא כדורגלן עבר צרפתי ששיחק בעמדת הקשר, וכיום מאמנה של אולימפיק ליון (נשים).

==קריירה==
וסור החל את דרכו בכדורגל המקצועי בקבוצת הבוגרים של פריז סן-ז'רמן ב-1986, שם היה 6 עונות ומעט להופיע במשחקי הקבוצה. ב-1992 עבר לסטאד רן ושם הפך לשחקן הרכב ואף כבש את שערו הראשון. ב-1995 עבר לסנט אטיין, ובהמשך שחק גם בקרטיי, ראסינג פריז ואוברווילייה שם פרש ממשחק פעיל.

ב-2001 הצטרף וסור למחלקת הנוער של פריז סן-ז'רמן וזכה בעונתו הראשונה כמאמן באליפות צרפת עד גיל 17, והמשיך במחלקה 10 שנים, עד שקיבל את תפקידו הראשון כמאמן קבוצה בוגרת בקרטיי ב-2011, ובעונת 2012/2013 זכה עם הקבוצה באליפות הליגה השלישית בצרפת. ב-2014 אימן לראשונה בליגה הראשונה כאשר מונה למאמן סטאד ריימס, אך עונה לאחר מכן חזר לליגה השלישית כמאמן פריז. ב-2017 מונה כמאמן שאטורו מליגת המשנה.

ב-2019 מונה וסור למאמנה של אולימפיק ליון (נשים), ושם נחל הצלחה רבה כשהוביל את הקבוצה לזכייה בליגת העל הצרפתית, הגביע הצרפתי, גביע האלופות הצרפתי, ליגת האלופות וגביע האלופות הבינלאומי. ב-2020 הוענק לו תואר מאמן השנה של אופ"א בכדורגל נשים.

==תארים==
===כמאמן===
====פריז סן-ז'רמן (מחלקת הנוער)====
* אליפות צרפת עד גיל 17: 2010/2011

====קרטיי====
* אליפות הליגה השלישית: 2012/2013

====אולימפיק ליון (נשים)====
* אליפות: 2019/2020
* הגביע הצרפתי: 2019/2020
* גביע האלופות הצרפתי: 2019
* ליגת האלופות: 2019/2020
* גביע האלופות הבינלאומי: 2019

== קישורים חיצוניים ==

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני פריז סן-ז'רמן
קטגוריה:מאמני כדורגל צרפתים
קטגוריה:זוכי פרס מאמן השנה באירופה
קטגוריה:צרפתים שנולדו ב-1969
לוחמי החופש: הריי

לוחמי החופש: הריי (באנגלית: Freedom Fighters: The Ray) היא סדרת רשת מונפשת אמריקאית, שפיתחו גרג ברלנטי ומארק גוגנהיים. הסדרה שודרה לראשונה ב-8 בדצמבר 2017, ברשת הסטרימינג CW Seed של The CW והיא מבוססת על דמות הריי מעולם DC קומיקס (שמגלם ראסל טובי), כתב שזוכה לכוחות על מבוססי אור לאחר שנחשף לפצצת תאורה גנטית. הסדרה היא חלק מיקום החץ והיא מתרחשת בכוכבי הלכת הבדיוניים ארץ-X הדיסטופי ובאופן חלקי גם ארץ-1, כוכב הלכת מהיקום הבדיוני שבו מוצגות החץ, אגדות המחר וויקסן.

==עלילה==
ריימונד "ריי" טריל הוא עורך דין המגלה כפיל של עצמו מכדור ארץ אחר. האדם נעלם לאחר שהוא מעניק לו כוחות על מבוססי אור, והוא מוזמן להצטרף ללוחמי החופש.

==דמויות==

;דמויות ראשיות
*ריי טריל/הריי (ראסל טובי) - עורך דין הזוכה לכוחות על מבוססי אור מתאומו מכוכב הלכת ארץ-X ומצטרף ללוחמי החופש.<ref name="TheRayTovey"></ref> מדבב גם את תאומו קונדור מארץ-X.
*ג'ון טרוחיו (ג'ייסון מיטשל) - עמיתו של טריל שעוזר לו להבין את השימוש בכוחות החדשים.<ref name="Ep1Credits">פרק 1</ref><ref name="Ep3Credits">פרק 3</ref> מדבב גם את בלאק קונדור מארץ-X.
*ג'ני קנייט (דילשד ודסאריה) - עמיתתו של טריל. מדבבת גם את גברת פנטום מארץ-X.
;דמויות נוספות
* אוברגירל (מליסה בנויסט) - דמות המבוססת על סופרגירל.
* הטורנדו האדום (עדו גולדברג) - חבר בלוחמי החופש.

==קישורים חיצוניים==
* 

==הערות שוליים==

קטגוריה:סדרות טלוויזיה שמבוססות על קומיקס
קטגוריה:סדרות דרמה המשכיות
קטגוריה:סדרות מדע בדיוני אמריקאיות
קטגוריה:סדרות ספין-אוף אמריקאיות
קטגוריה:מסע בזמן בטלוויזיה
קטגוריה:The CW
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:יקום החץ
קטגוריה:עולמות מקבילים בטלוויזיה
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס
חטיפת עדי שרון

חטיפת עדי שרון הייתה פרשיית חטיפה של שני ישראלים, אב ובנו, על ידי חברי כנופיה צ'צ'נית, בעבור תשלום דמי כופר נפש. האב, יוסף, שוחרר לאחר יום ונדרש לשלם מיליוני דולרים תמורת בנו. הבן, עדי, שוחרר לאחר עשרה חודשים שבמהלכם עבר עינויים.

== רקע ==
הוא נולד בארץ, בן יחיד לאמה וליוסי שרון (בניאשווילי). כשהיה בן ארבע אמו נפטרה ממחלת הסרטן. לאורך ילדותו של עדי, סבל אביו מקשיים כלכלים ולאחר שקיבל הצעת עבודה לעבוד ברוסיה, החליט לעשות לשם רילוקיישן. את בנו השאיר יוסי אצל הוריו, שטיפלו בנכדם לאורך השנים בחולון. בקיץ 1999, נסע עדי לבקר את אביו במוסקבה. לאורך אותו הקיץ, בה היה מסתובב עם אביו באופן קבוע ברחובות העיר.

== אירוע החטיפה ==
עדי שרון ואביו, איש העסקים הישראלי יוסף שרון, נחטפו ב-23 באוגוסט 1999, בקוטוזובסקי פרוספקט במוסקבה, יומיים לפםלמחרת שוחרר האב והוצגה בפניו דרישה לשלם 9 מיליון דולר תמורת בנו.

שרון פנה למשטרת מוסקבה. הפושעים הפחיתו את הכופר לשני מיליון דולר. ב-21 בינואר 2000 קיבל שרון את זרת בנו. במהלך המשא ומתן, סכום הכופר הופחת שוב ל-80,000 דולר. ב-5 במאי קיבל שרון את הזרת השנייה של בנו באזהרה שהוא יקבל את הראש בפעם הבאה. עדי שרון הוחזק כל אותו זמן במרתף, למעט פרקי זמן קצרים, בעיקר בחורף, בו נאלצו החוטפים להוציאו ולשכנו בביתם, בעקבות הצפת המרתף. מצבו הבריאותי הידרדר מאוד לאורך הזמן. במקביל, החל עדי תהליך של חזרה בתשובה בשבי.

כשנה לאחר החטיפה, ב-1 ביוני 2000, שוחרר עדי שרון בפנזה.

==לכידת החוטפים==
ביום שחרורו של עדי שרון נעצרו 16 עבריינים בראשות האחים ויטייב, מארגני החטיפה.

החוטפים נידונו לתקופות מאסר ממושכות. רוסלן, חיזיר ושמשאן ויטייב נידונו לתקופות מאסר שונות (משמונה עד עשר שנים). גוריאצ'ב קיבל 10 שנים וסאליא כ־9 שנות מאסר. אחד מהם, מת בכלא לאחר עימות עם אסירים אחרים.

ראש ממשלת ישראל, אהוד ברק, הודה לנשיא רוסיה ולדימיר פוטין ואמר כי "הפעולות הנחרצות של הכוחות המיוחדים הרוסיים הוכיחו בפני קבוצות טרור מכל הסוגים שממשלה רצינית ואחראית לא תתמסר לאיום באלימות"<ref>http://www.trud.ru/article/06-06-2000/7103_adi_sharon_vernulsja_domoj.html</ref>.

== קישורים חיצוניים ==
* , מתוך תוכנית הטלוויזיה רוסיה הקרימינלית.
* 

== הערות שוליים ==

שרון, עדי
קטגוריה:1999 בישראל
קטגוריה:1999 ברוסיה
קטגוריה:פשע ברוסיה
קטגוריה:יחסי ישראל–רוסיה
שרון, עדי
קטגוריית סיכון בהריון

קטגוריית סיכון בהריון הוא סיווג תרופתי המביע את רמת הסיכון לעובר עד כדי הפלה, אם התרופה תינטל על ידי האם במהלך היריון. נשים יכולות להתייעץ עם מרכזים טרטולוגים בזמן ההריון כדי להחליט מתי ואיזה תרופה לקחת בזמן ההריון<ref></ref>. יש תרופות שאסורות בשלבי היריון מסוימים<ref></ref>, ובתחילת ההריון (עד שבוע 8) מומלץ לקחת כמה שפחות תרופות בכל מקרה.

הוראות משרד הבריאות מחייבות את יצרני התרופה, לציין את סיווגה בעלון לצרכן. הספר British National Formulary שמפרסם שירות הבריאות הלאומי של הממלכה המאוחדת, הכיל רשימת תרופות האסורות לשימוש או שצריכתן אמורה להיות מוגבלת אך נספח זה הוסר והוא מופץ בצורה נפרדת.
==שיטת סיווג אמריקאית==
על פי מנהל המזון והתרופות האמריקאי, סיוג הסיכון לעובר מחולק ל-5 קטגוריות:
{| border="1" align="left"
|+ קטגוריות סיכון בהריון בארצות הברית
|-
|+
!קטגורית סיכון בהריון !! תיאור !!דוגמה
|-
! A
| מחקרים בנשים הרות לא הצביעו על סיכון לעובר
| משככי כאבים ממשפחת הפראצטמול (אקמול, דקסמול)
|-
! B
| מחקרים בחיות לא העידו על סיכון לעובר ואין מחקרים שבוצעו בנשים הרות או שמחקרים בחיות הצביעו על סיכון אך הוא לא הוכח במחקר בנשים הרות.
|
|-
! C
| מחקרים בחיות הדגימו סיכון לעובר ואין מחקרים על נשים הרות. יתרונות פוטנציאליים עשויים להצדיק שימוש בתרופה בנשים הרות למרות הסיכונים.
|
|-
! D
| קיים סיכון מאומת לעובר אך ישנם מצבים רפואיים המצדיקים נטילת התרופה כגון מחלות מסכנות חיים שלא ניתן לטיפול בתרופה אחרת.
|
|-
! X
| לא מומלץ לנשים בהריון - מחקרים בנשים הרות או בחיות הצביעו על סיכון לעובר, שרמתו גוברת על התועלת האפשרית של התרופה.
|
|}

השפעת הספיגה של התרופה דרך השליה וממנה לעובר מושפעת ממספר גורמים: מידת הקישור לחלבון, משקל מולקולרי, PH של התרופה ומידת המסיסות בשומן. בהתאם לגיל העובר והתפתחות הכבד בגופו, הוא עשוי לקלוט את התרופה.

== שיטת סיווג אוסטרלית ==
הדירוג האוסטרלי מורכב מהדירוג A, B1, B2, B3, C, D עד X האסור לנטילה במהלך היריון.
{| border="1" align="left"
|+ קטגוריות סיכון בהריון באוסטרליה
|-
|+
!קטגורית סיכון בהריון !! תיאור !!דוגמה
|-
! A
| תרופות שנלקחו על ידי נשים הרות רבות ולא הצביעו על סיכון ישיר או עקיף לעובר
|
|-
! 1B
| תרופות שנלקחו על ידי מספר מצומצם של נשים הרות ולא הצביעו על סיכון ישיר או עקיף לעובר. מחקרים בחיות לא העידו על סיכון לעובר.
|
|-
! 2B
| תרופות שנלקחו על ידי מספר מצומצם של נשים הרות ולא הצביעו על סיכון ישיר או עקיף לעובר. מחקרים בחיות אינם מספקים או חסרים, אך הנתונים הזמינים לא מעידים על סיכון לעובר.
|
|-
! 3B
| תרופות שנלקחו על ידי מספר מצומצם של נשים הרות ולא הצביעו על סיכון ישיר או עקיף לעובר. מחקרים בחיות העידו על סיכון לעובר אך השפעתם על בני אדם לא ברורה.
|
|-
! C
| תרופות שגרמו או בעלות חשד שעלולות לגרום לפגיעה הפיכה בעובר.
|
|-
! D
| תרופות שגרמו או בעלות חשד שגרמו, לפגיעה משמעותית ובלתי הפיכה בעובר. לתרופות אלו עשויות להיות גם השפעות תרופתיות שליליות.
|
|-
! X
| תרופות שיש להן סיכון גבוה לגרום לנזק קבוע לעובר. אסור להשתמש בהן בהריון או בזמן כניסה להריון.
|
|}

==שיטת סיווג גרמנית==
הדירוג הגרמני מורכב מ-11 דרגות, החל ממספר 1 עד לדרגה 11.

==קישורים חיצוניים==
* 
* [https://hospitals.clalit.co.il/soroka/he/patient-coop/Pages/drugs-during-pregnancy.aspx נטילת תרופות בזמן היריון], באתר שירותי בריאות כללית

==הערות שוליים==

קטגוריה:פרמקולוגיה
קטגוריה:היריון
Covfefe

הציוץ
Covfefe הוא איות שגוי שנשיא ארצות הברית לשעבר, דונלד טראמפ השתמש בו בציוץ ויראלי בטוויטר, והפך למם אינטרנט בשנת 2017.

ב-31 במאי 2017 פרסם טראמפ ציוץ בטוויטר ובו כתב: "Despite the constant negative press covfefe" (בתרגום חופשי: למרות ה-covfefe העיתונאי השלילי הקבוע). כלי תקשורת טענו שטראמפ התכוון להקליד את המילה סיקור (coverage). טראמפ מחק את הציוץ שש שעות לאחר פרסומו, אך טען בכל זאת שניסוחו היה מכוון. דובר הבית הלבן שון ספייסר צוטט: "אני חושב שהנשיא וקבוצה קטנה של אנשים יודעים למה הנשיא התכוון". טראמפ מעולם לא הודה כי הציוץ מכיל הקלדה שגויה. במקום זאת הוא צייץ שוב לאחר מחיקת הציוץ המקורי: "מי יכול לגלות את המשמעות האמיתית של Covfefe? תיהנו!". פרשן בעיתון וושינגטון פוסט הציג את המילה כדוגמה לחוסר נכונותו של טראמפ להודות בטעויות התבטאות. בינואר 2019 העיתונאי אדריאן להפראנס סיכם בכתב העת The Atlantic את הציוץ של טראמפ: "Covfefe הוא הציוץ שמשקף בצורה הטובה ביותר את המתנה העל-טבעית של טראמפ. הוא יודע כיצד ללכוד אנשים, כיצד לשלוט ולהטות את תשומת לבם של ההמונים".

המונח נעשה נפוץ על מנת ללעוג לטראמפ, ועורר הן ניתוח ברמה בסיסית, וניתוח מדעי של שפה ומסרים על ידי הממשל.

הציוץ זכה לתשומת לב עזה בחדשות וברשתות החברתיות, והפך במהרה לתופעה ויראלית. הציוץ צויץ מחדש מעל ל-105,000 פעמים וזכה ל-148,000 לייקים ובעקבותיו נוצר מם אינטרנטי. ההאשטאג Covfefe היה מהפופולריים ביותר לשנת 2017 לצד MeToo# ו-TakeAKnee# והשתמשו בו 1.4 מיליון פעמים ב-24 השעות לאחר הציוץ. במאי 2018, פרסם טראמפ סרטון וידאו בו התייחס לתופעת רשת בשם "Yanny or Laurel" שעלתה סביב אשליה שמיעתית בה התבקשו השומעים לציין האם שמעו את המילה Yanny או את המילה Laurel. טראמפ אמר "אני שמעתי Covfefe".

==השפעות==
===בלשון ובפוליטיקה===
המילון האורבני לסלנג הוסיף את המילה covfefe ביום שצויצה והגדיר אותה: "זה פשוטו כמשמעו covfefe". המשחק Words with Friends הוסיף את covfefe למילונו ב-1 ביוני 2017.

אתר Dictionary.com הודיע כי "covfefe" הגיעה לראש המילים שגולשים חיפשו בלי שנמצאה להן הגדרה באוקטובר 2017, והמשיכה להופיע בראש חיפושי המשתמשים אחר מילה ללא ערך.

המילה Covfefe מוזכרת כעת כאשר אישי ציבור כושלים בלשונם. היא הוזכרה במיוחד כשטראמפ נתפס עם שגיאות בדבריו.

==קישורים חיצוניים==

==הערות שוליים==

קטגוריה:תופעות אינטרנט
קטגוריה:דונלד טראמפ
קטגוריה:2017 בארצות הברית
קטגוריה:מחלוקות הקשורות לתקשורת המונים בארצות הברית
קטגוריה:מחלוקות בטוויטר
סן מרקו (דונטלו)

סן מרקו (באיטלקית: San Marco) הוא פסל שיש של הפסל דונטלו, שהושלם בין השנים 1411–1413 ומתאר את מרקוס המבשר. הפסל מוצג במוזיאון אורסנמיקלה בפירנצה.<ref name=BUSMD1>
 
</ref><ref name=AFSMD1>
 
</ref>

== היסטוריה ==
עותק המוצב במיקום המקורי
הפסל הוזמן בשנת 1409 על ידי גילדת האורגים של פירנצה עבור גומחה שנחצבה בקיר החיצוני של כנסיית אורסנמיקלה. הוא הראשון מתוך שלושה פסלים אשר הגילדה הזמינה מדונטלו. גוש השיש הועבר לרשותו של האמן בשנת 1411 והפסל הוצב בגומחה בשנת 1413.

על פי היסטוריון האמנות ג'ורג'ו וזארי, המתייחס לפסל בספרו חיי הציירים, הפסלים והאדריכלים הדגולים ביותר, גילדת האורגים של פירנצה דחתה בתחילה את הפסל מאחר שנראה בעל פרופורציות לא טבעיות כאשר צופים בו מאותו הגובה. הראש וחצי הגוף העליון היו גדולים יותר, כדי להתאים לצפייה בגומחה אליה הפסל נועד, אשר מוקמה הרבה מעל פני הקרקע.<ref name=Vasari151>
 
</ref><ref name=DNSMD1></ref>

דונטלו הבטיח למזמינים כי יבצע התאמות, אך בפועל כיסה את הפסל למשך 15 יום ולא שינה בו דבר. לאחר מכן הציב אותו בגומחה המוגבהת. הפעם, בצפייה מגובה הקרקע, הפרופורציות נראו מושלמות והגילדה קיבלה את הפסל.<ref name=Vasari151></ref><ref name=DNSMD1></ref>

וזארי הוסיף וציין שהפסל זכה לשבחים ממיכלאנג'לו שאמר: "מעולם לא ראיתי דמות בעלת שאר רוח כמו איש זה. אם באמת היו למרקוס הקדוש מאפיינים אלה, אני יכול להאמין במה שכתב".<ref name=DNSMD1>
 
</ref>

הפסל הוסר ממקומו בשנת 1941, עקב חשש להפצצות בימי מלחמת העולם השנייה, ושוב בשנת 1977 לצורכי שיקום. במהלך השיקום נתגלו שרידי הזהבה על השיער, הזקן, קצוות הבגדים והכרית עליה מניחה הדמות את רגלה.

עם סיום עבודות השיקום, בשנת 1986, הועבר הפסל למוזיאון הכנסייה ועותק הוצב במקומו.

== תיאור היצירה ==

סן מרקו הוא אחד הפסלים הראשונים שהחיה, לאחר 1000 שנים, את אמנות יוון העתיקה ואת תנוחת הקונטרה פוסטו. המותניים נעות ימינה לעבר הרגל התומכת, אשר מעליה הגלימה משתפלת בקווים ישרים, כמעט כמו עמוד רומאי. מצד שני, ברך שמאל מושטת קדימה ושוברת את קווי הגלימה. פיתול המותניים והגוף יוצר אשליה של תנועה בסגנון הפסלים היוונים והרומאים העתיקים, שללא ספק היוו את מקור ההשראה לפסל זה. ועל כן, בזכות הקונטרה פוסטו, הפסל נראה מלא חיים.<ref name=KahnMarcusDonatello1>
 
</ref>

מרקוס מתואר כאיש מזוקן, בדמות פילוסוף קדום. פניו מביעות רצינות מכובדת ושלמות רוחנית. נראה כי מבטו מופנה לעבר האופק הלא מוגדר. בידו השמאלית הוא אוחז בספר פתוח, סמל איקונוגרפי טיפוסי של מחברי הבשורות.

== לקריאה נוספת ==
* Rolf C. Wirtz, Donatello, Könemann, Colonia 1998. 

==קישורים חיצוניים==

== הערות שוליים ==

קטגוריה:דונטלו
קטגוריה:פיסול של תקופת הרנסאנס
קטגוריה:פירנצה: פסלים
ג'יימי דמטריו

ג'יימי דמטריו (באנגלית: Jamie Demetriou; נולד ב-1 בנובמבר 1987)<ref></ref> הוא שחקן, קומיקאי ותסריטאי אנגלי,<ref></ref><ref></ref> הידוע בתפקידיו בסדרות הטלוויזיה הקומיות "פליבג" ו-"Stath Lets Flats" להם גם כתב את התסריט. בטקס פרסי האקדמיה הבריטית לטלוויזיה 2020 הוא זכה על האחרונה בפרס השחקן הטוב ובפרס התסריטאי הטוב ביותר בסדרה קומית.

== ביוגרפיה ==
דמטריו למד בבית הספר קומפטון בצפון לונדון והצטרף לתיאטרון צ'יקנשד, לפני שלמד באוניברסיטת בריסטול.<ref></ref>

== קריירה ==
דמטריו שיחק במופע יחיד 'Revolions Bristol' אשר זכה לשבחי המבקרים בשנים 2009-2011.<ref></ref> המופע המופע היחיד, "יום העם", הושווה מאוחר יותר עם הופעותיו של סטיב קוגן באינדפנדנט.<ref></ref>

תפקידיו בטלוויזיה כוללים<ref></ref> "המופע של טרייסי אולמן", פליבג, וכן בקומדיית המצבים "Stath Lets Flats", שבו הוא מככב עם אחותו נטשה. התסריט נכתב גם על ידי דימטריו למעט שלושה פרקים, ומככבים בו גם קייטי וויקס ודסטין דמרי-ברנס.<ref></ref> 

בשנת 2019, דמטריו היה מועמד לשני פרסי BAFTA עבור "Stath Lets Flats" - "ההופעה" פרס באפט"א לטלוויזיה להופעה הקומית הגברית הטובה ביותר ופרס באפט"א לטלוויזיה לסדרה הקומית הטובה ביותר (כמפיק). 

בשנת 2020 הוא זכה בשלושה פרסי האקדמיה הבריטית לאמנויות הקולנוע והטלוויזיה - לתסריט הטוב ביותר בסדרת קומדיה, הופעה גברית בתוכנית קומית, וקומדיה כתובה הטובה ביותר (כמפיק).<ref> https://www.deadline.com/2020/06/bafta-tv-nominations-in-full-1202949892/amp/</ref>

דמטריו הופיע בסרט פדינגטון 2, בתפקיד הפרופסור.<ref></ref>

דמטריו נתן את קולו לסרט האנימציה משנת 2018, עולמם הסודי של גמדי הגינה עם ג'וני דפ כבלש בעל שם.<ref></ref>

בשנת 2019 הוא הופיע כשף הסלבריטאים רלפי מור בפרק של "הפעם עם אלן פרטרידג", מה שגרם לפרטרידג' לתגובה אלרגית, לאחר שדמטריו הגיש לו בטעות צדפות להן הוא רגיש.<ref></ref> הוא גם סיפק את קול החבר הטלפוני המתקשר בפרק אחר.<ref></ref> הוא שיחק את מרקוס במיני סדרה האמריקאית "ארבע חתונות ולוויה אחת", עיבוד לסרט הבריטי ארבע חתונות ולוויה אחת משנת 1994. 

בשנת 2020 גילם דמות משנית בעונתה השנייה של סדרה הקומית "עובדי אלוהים" של רשת TBS. 

בשנת 2021 שיחק בסרט "קרואלה" אודות קורותיה של קרואלה דה ויל. 

בשנת 2022 החל לשחק בסדרת הקומדיה "אפטר פארטי" באפל TV פלוס. באותה שנה דיבב את דמותו של ד"ר מקפע בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון", ודיבב את דמותו של פינגרז בסדרת ההנפשה "דד אנד: שומרי הבית הרדוף" מבית שירות הסטרימינג נטפליקס. 

בשנת 2023 דיבב את דמותו של צ'סטר הבולדוג בסרט הקומדיה "דוגי סטייל". 

הוא הופיע במופע סטנד-אפ שהוא מציג דמות פיקטיבית בשם "אנדי" "במועדון הארי היל" בנובמבר 2019.

== חיים אישיים ==
אחותו של דמטריו, נטסיה דמטריו, היא גם קומיקאית ושחקנית.<ref></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
!2024
!פרס באפט"א לטלוויזיה
|הופעת הקומדיה הגברית הטובה ביותר
|ג'יימי דמטריו: חיים שלמים
|
|<ref name=":0"></ref>
|}

==קישורים חיצוניים==

== הערות שוליים ==

קטגוריה:בוגרי אוניברסיטת בריסטול
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קומיקאים בריטים
קטגוריה:קפריסאים
קטגוריה:אנגלים שנולדו ב-1987
Poor Boy / Lucky Man

Poor Boy / Lucky Man הוא אלבומו השני של אסף אבידן והמוג'וס. הוא יצא לאור באופן עצמאי בישראל בשנת 2009 לאחר הצלחת אלבום הבכורה שלהם 2008 The Reckoning.

האלבום יצא בישראל ב-9 בספטמבר 2009, ויצא במקור בשני שמות שונים, עטיפות וכותר רצועה שני,<ref name="track2">Name of track #2 reflects the CD title, although the musics and lyrics are the same</ref> והשאיר את הקהל להחליט אם המספר מסמל משהו. האלבום זכה להצלחה כמו קודמו, ואף הגיע למעמד זהב בישראל אחרי חמישה חודשים. האלבום זכה לביקורות אקסטטיות.

האלבום יצא בחלקים באירופה באפריל 2011. בין היתר, זה היה אלבום החודש ברדיו FIP הלאומי של צרפת, בעיתון ליברסיון ובמגזין אקליפסד הגרמני. האלבום זכה גם להצלחה מסחרית מוגבלת בצרפת והגיע למקום 108 בטבלת 200 האלבומים הצרפתיים הראשונים, ונשאר שישה שבועות במצעד האלבומים הצרפתיים.<ref name="lescharts">[http://lescharts.com/showitem.asp?interpret=Asaf+Avidan+%26+The+Mojos&titel=Poor+Boy+%2F+Lucky+Man&cat=a LesCharts.com: Asaf Avidan & the Mojos - Poor Boy / Lucky Man page]</ref>

== רשימת שירים ==

== קישורים חיצוניים ==

== הערות שוליים ==

קטגוריה:אלבומי 2009
קטגוריה:אלבומי אסף אבידן